Idumejas augstiene
Idumejas augstiene ir augstiene, kura atrodas Latvijas ziemeļos, Limbažu un Cēsu rajonu dienvidos. Tā sastāv no Limbažu viļņotā līdzenuma, Augstrozes paugurvaļņa un Gaujas senlejas apvidiem. Augstiene atrodas starp Viduslatvijas zemienes Metsepoles līdzenumu, Tālavas zemieni un Vidzemes augstieni. Augstienes pamatā atrodas pamatiežu pacēlums. Nogulumieži veido apmēram 20 - 40 m biezu slāni, bet reljefa pacēlumos tas var sasniegt arī 60 m biezumu. Tajā ir viens no lielākajiem nokrišņu daudzumiem Latvijā (750 - 800 mm gadā). Bezsala periods ilgst 120 - 134 dienas.